**ROMÂNIA**

**JUDEȚUL SATU MARE**

**CONSILIUL LOCAL AL**

**COMUNEI ORAȘU NOU**

HOTĂRÂREA

Nr. 21/2023

cu privire la aprobarea Regulamentului privind acordarea ajutoarelor de urgență prevăzute de Legea nr. 416/2001 privind venitul minim garantat

Consiliul Local al comunei Orașu Nou, județul Satu Mare, întrunit în ședință ordinară în data de 30.03.2023;

 Având în vedere:

- referatul de aprobare al primarului comunei, înregistrat sub nr. 2969/24.03.2023;

- raportul de specialitate întocmit de secretarul general al comunei, înregistrat sub nr. 2970/24.03.2023;

- avizele comisiilor de specialitate ale Consiliului local;

 Ținând seama de dispozițiile:

- art. 28 din Legea nr. 416/2001 privind venitul minim garantat, cu modificările si completările ulterioare;

- art. 41, art. 42, art. 43, art. 44, art. 45, art. 46, art. 47 și art. 48 din HG nr. 50/2011 privind Normele metodologice de aplicare a prevederilor Legii nr. 416/2001 privind venitul minim garantat, cu modificările și completările ulterioare;

- art. 11, art. 15, art. 16 și art. 129 din Legea nr. 292/2011 a asistenței sociale, cu modificările și completările ulterioare;

- art. 7 alin. 3 din Legea nr. 17/2000 privind asistența socială a persoanelor vârstnice, republicată, cu modificările și completările ulterioare;

 În temeiul prevederilor art. 129, alin. (2) lit. d) alin. (7) lit.b), art. 139 alin.3, lit.a), art. 196, alin. 1, lit. a din Ordonanţa de Urgenţă nr. 57/ 2019 privind Codul administrativ, cu modificările şi completările ulterioare,

**HOTĂRĂŞTE**

Art. 1. Se aprobă Regulamentul privind acordarea ajutoarelor de urgență prevăzute de Legea nr. 416/2001 privind venitul minim garantat, cu modificările și completările ulterioare, conform anexei care face parte integrantă din prezenta hotărâre.

Art. 2. Cu ducerea la îndeplinire a prezentei hotărâri se încredinţează primarul comunei Orașu Nou, Compartimentul de stare civilă și autoritate tutelară și Serviciul financiar, achiziţii publice și autorizarea desfășurării activității de transport local.

Art. 3. Prezenta hotărâre se comunică:

- primarului comunei Orașu Nou,

- Instituţiei Prefectului Judeţului Satu Mare,

- Serviciului financiar, achiziţii publice și autorizarea desfășurării activității de transport local;

- Compartimentului de stare civilă și autoritate tutelară.

Orașu Nou la 30.03.2023

Președinte de ședință, Contrasemnează,

 Vasile TALPOȘ Secretar general,

 Sonia-Teodora Stan

*nr. total al consilierilor în funcție: 13*

*nr. total al consilierilor prezenți: \_\_\_*

*nr. total al consilierilor absenți: \_\_\_*

*voturi pentru: \_\_\_*

*voturi împotrivă: \_\_\_*

*abțineri: \_\_\_\_*

 **ROMÂNIA Anexa**

**JUDEȚUL SATU MARE la HCL nr. 21/30.03.2023**

**COMUNA ORAȘU NOU**

**REGULAMENT**

privind acordarea ajutoarelor de urgență prevăzute de Legea nr. 416/2001 privind venitul minim garantat

A.1. Legislație

- Legea nr. 416/2001 privind venitul minim garantat, cu modificările si completările ulterioare;

- HG nr. 50/2011 privind Normele metodologice de aplicare a prevederilor Legii nr. 416/2001 privind venitul minim garantat, cu modificările și completările ulterioare;

- Legea nr. 292/2011 a asistenței sociale, cu modificările și completările ulterioare;

- Legea nr. 17/2000 privind asistența socială a persoanelor vârstnice, republicată, cu modificările și completările ulterioare;

- OUG nr. 70/2011 privind măsurile de protecție socială în perioada sezonului rece, cu modificările și completările ulterioare;

A.2. Rolul asistenței sociale și al acordării ajutoarelor de urgență

Art.1. Obiectivul principal al asistenței sociale este protejarea persoanelor care, datorită unor motive de natură economică, fizică, psihică sau socială, nu au posibilitatea de:

* A-și asigura singure nevoile sociale;
* A-și dezvolta propriile capacități și competențe pentru integrare socială, la care se adaugă categorii sociale cu preponderență persoane vârstnice, familii monoparentale, familii cu mulți copii/cu venituri mici/fără venituri.

Conform prevederilor legale în vigoare, statul, prin autoritățile administrației publice

centrale și locale își asumă responsabilitatea de realizare a măsurilor și acțiunilor prevăzute în actele normative privind prestațiile sociale și serviciile sociale.

 Art. 2. Ajutoarele de urgență se acordă în baza efectuării unei anchete sociale utilizând următoarele date și informații:

* Veniturile reale ale familiei;
* Cheltuielile pe care le efectuează și sunt numai de strictă necesitate pentru o persoană/familie nevoiașă;
* Starea materială, condițiile și nivelul de trai constatate prin anchetă socială.

Art. 3. Situațiile în care se pot acorda ajutoare de urgență

Situațiile care motivează acordarea ajutoarelor de urgență, conform art. 28 din Legea nr.

416/2001 privind venitul minim garantat și art. 41-48 din HG nr. 50/2011, respectiv cele cauzate de calamități naturale, incendii, accidente, epidemii, epizootii, precum și în alte situații deosebite care pot duce la apariția sau sporirea riscului de excluziune socială, inclusiv în caz de deces în țară sau în străinătate, sunt următoarele:

* Necesitatea de internare, efectuarea de investigații medicale, efectuarea de intervenții chirurgicale, efectuarea unui tratament medical de specialitate la spitale sau clinici din rețeaua medicală de stat, în cazul în care acestea nu sunt decontate de CASS;
* Procurarea de medicamente pe bază de rețete compensate sau a celor de valori mari, dispozitive medicale, dacă procurarea lor este imposibilă din cauza unor motive obiective (epuizare fonduri farmacii, venituri insuficiente etc.);
* Decesul unui membru al familiei (soț/soție/copil/frate/soră/mamă/tată sau orice altă rudă care domicilia sau locuia efectiv cu solicitantul);
* O persoană suportă benevol cheltuielile de înmormântare, în cazul decesului unei persoane care nu are susținători legali;
* Procurarea de lemne de foc pentru persoane vârstnice care nu sunt beneficiare de ajutor social și care nu primesc ajutor pentru încălzirea locuinței de la stat;
* Repararea imobilului de locuit avariat în urma unui incendiu sau calamitate naturală, distribuirea și transportul materialelor de construcție la dociciliul persoanelor singure sau a familiilor aflate în situații de risc social, ale căror locuințe sunt într-o stare avansată de degradare;
* Repatrierea corpului neînsuflețit al unei persoane care a decedat în străinătate și pentru care familia trebuie să suporte costuri foarte mari, însă aceasta nu poate să își îndeplinească obligațiile datorită veniturilor reduse, respectiv venit net pe membru de familie, până la nivelul salariului minim brut pe țară garantat în plată.

Art. 4. Cuantumul acordării ajutorului de urgență

Cuantumul ajutorului de urgență este stabilit prin dispoziție a primarului în limita sumelor

aprobate în bugetul local cu această destinație conform tabelului de mai jos:

|  |  |  |
| --- | --- | --- |
| Nr. crt. | Situație de acordare a ajutorului de urgență | Cuantum ce poate fi acordat |
| 1 | Necesitatea de internare, efectuarea de investigații medicale, efectuarea de intervenții chirurgicale, efectuarea unui tratament medical de specialitate la spitale sau clinici din rețeaua medicală de stat, în cazul în care acestea nu sunt decontate de CASS | 1500 lei |
| 2 | Procurarea de medicamente pe bază de rețete compensate sau a celor de valori mari, dispozitive medicale, dacă procurarea lor este imposibilă din cauza unor motive obiective (epuizare fonduri farmacii, venituri insuficiente etc.) | 1000 lei |
| 3 | Decesul unui membru al familiei (soț/soție/copil/frate/soră/ mamă/tată sau orice altă rudă care domicilia sau locuia efectiv cu solicitantul) | 500 lei |
| 4 | O persoană suportă benevol cheltuielile de înmormântare, în cazul decesului unei persoane care nu are susținători legali | 1500 lei |
| 5 | Procurarea de lemne de foc pentru persoane vârstnice care nu sunt beneficiare de ajutor social și care nu primesc ajutor pentru încălzirea locuinței de la stat | 500 lei |
| 6 | Repararea imobilului de locuit avariat în urma unui incendiu sau calamitate naturală, distribuirea și transportul materialelor de construcție la dociciliul persoanelor singure sau a familiilor aflate în situații de risc social, ale căror locuințe sunt într-o stare avansată de degradare | 2000 lei |
| 7 | Repatrierea corpului neînsuflețit al unei persoane care a decedat în străinătate și pentru care familia trebuie să suporte costuri foarte mari, însă aceasta nu poate să își îndeplinească obligațiile datorită veniturilor reduse, respectiv venit net pe membru de familie, până la nivelul salariului minim brut pe țară garantat în plată | 2000 lei |

 Art. 5. În cazul decesului unei persoane din familia beneficiară de ajutor sociale sau al persoanei singure beneficiare de ajutor social:

* Ajutorul de înmormântare este în cuantum de 1500 lei;
* Ajutorul se acordă unei singure persoane, care poate fi, după caz, soțul supraviețuitor, copilul, părintele, tutorele, curatorul, moștenitorul în condițiile dreptului comun sau, în lipsa acestuia, persoana care dovedește că a suportat cheltuielile cu înmormântarea.

Art. 6. Ajutoarele de urgență se pot acorda pentru familiile sau persoanele singure

aflate într-una din situațiile deosebite descrise la art. 3, maxim anual, cu excepția cazurilor în care creșterea gradului de risc social, vulnerabilitate și dependență o impune.

 Art. 7. Solicitarea ajutorului de urgență

 Solicitarea unui ajutor de urgență este efectuată de persoana respectivă numai prin cerere, însoțită de următoarele documente:

1. Documente care atestă componența familiei (copia actului de identitate al solicitantului și actele celorlalți membri ai familiei, copie certificat de naștere (al copiilor), alte acte doveditoare privind componența familiei);
2. Acte care atestă calitatea de moștenitor, tutore, curator ( copie certificat de căsătorie sau declarație privind starea civilă, copie hotărâre judecătorească de divorț etc.)
3. Documente privind veniturile realizate de membrii familiei în luna anterioară solicitării (adeverință cu salariul net al lunii anterioare depunerii cererii, cuponul de pensie/șomaj/alocație de stat pentru luna anterioară depunerii cererii, orice alte documente din care să rezulte veniturile familiei, certificat de încadrare în grad de handicap și cuponul cu indemnizația de handicap, adeverință de elev, scrisoare medicală, certificat fiscal sau declarație pe propria răspundere privind bunurile deținute în folosință/proprietate de membrii familiei, adeverință de venit de la ANAF sau declarație pe propria răspundere că nu a realizat venituri)
4. Documente justificative privind situația de urgență invocată și sumele solicitate (acte care să justifice și să susțină cererea de ajutor de urgență: acte medicale, certificate de deces, orice alte documente care să certifice existența situațiilor de necesitate deosebite ale familiilor). În cazul solicitanților pentru reparații de imobile în urma unor incendii sau calamități naturale, solicitantul trebuie să prezinte copie de pe actul de proprietate/folosință al imobilului, documente care atestă pagubele produse (documente emise de unitățile de pompieri care au acționat pentru stingerea incendiului).

În toate cazurile de solicitare de ajutor de urgență este necesar să fie îndeplinite

următoarea condiție:

* Persoana care generează acordarea de ajutor de urgență trebuie să fie cu docmiciul în comuna Orașu Nou sau, în cazul decesului, să fi avut ultimul domiciliu în comuna Orașu Nou.

Art. 8. Procesarea datelor

Dosarul constituit din documentele prevăzute la art. 7 este depus de solicitant la

Compartimentul de stare civilă și autoritate tutelară din cadrul Primăriei Orașu Nou.

 Dosarul este preluat de persoana responsabilă din cadrul compartimentului, înregistrat în registrul de intrare-ieșire al instituției, după care se planifică efectuarea anchetei sociale.

 În termen de maxim 10 zile lucrătoare de la repartizarea dosarului spre soluționare, este efectuată ancheta socială de către persoanele desemnate de primar.

 În situația în care solicitantul nu a anexat toate documentele prezentate în art. 7, se solicită prin Compartimentul de stare civilă și autoritate tutelară, prin adresă scrisă, prezentarea documentelor necesare, situație în care termenul pentru efectuarea anchetei sociale curge de la data completării dosarului cu toate documentele necesare.

 Scopul efectuării anchetei sociale la domiciul solicitantului este efectuarea verificărilor specifice în funcție de cazul analizat și confruntarea datelor înscrise în cererea depusă de solicitant.

 Sunt verificate:

* Datele personale și datele de contact ale solicitantului;
* Starea civilă a solicitantului;
* Numărul de persoane din familia solicitantului;
* Date despre locuința solicitantului;
* Date despre locuința solicitantului;
* Veridicitatea sau nu a stării de necesitate formulate de solicitant;
* Motivul solicitării ajutorului de urgență;
* Prejudicii constatate.

Art. 9. Declararea de către solicitant a unui număr mai mare de membri de familie sau

ale unor venituri mai mici decât cele reale, în scopul vădit de a obține foloase materiale necuvenite, constituie infracțiune de fals, uz de fals sau înșelăciune și se pedepsește conform Codului penal, iar cererea de acordare a ajutorului de urgență este respinsă în mod automat.

 Art. 10. În cazul în care solicitantul refuză să furnizeze actele necesare întocmirii dosarului sau nu dă informațiile necesare pentru efectuarea anchetei sociale, se consideră în mod automat că persoana/familia solicitantă nu îndeplinește condițiile de acordare a ajutorului de urgență.

 Art. 11. După efectuarea anchetei sociale, asistentul social, responsabil de cazul respectiv, întocmește documentul concluzionar, pe baza datelor și informațiilor colectate și evaluate și înaintează primarului documentația de acordare a ajutorului de urgență spre aprobare/respingere.

 Art.12. În urma analizării documentelor, primarul emite în termen de 10 zile lucrătoare, dispoziția de admitere/respingere a cererii solicitantului.

 Dispoziția semnată se înaintează Serviciului financiar, achiziții publice și autorizarea desfășurării activității de transport local, în vederea întocmirii statului de plată și a programării efectuării plății.

 După aprobarea dosarului, în termen de 15 zile se va efectua și plata ajutorului de urgență, la casieria instituției.

 Art. 13. Persoanele beneficiare de ajutor de urgență din partea Primăriei Orașu Nou sunt obligate să prezinte documentele justificative pentru sumele acordate.

 În cazul în care persoana beneficiară de ajutor de urgență nu prezintă documentele justificative, compartimentul de stare civilă și autoritate tutelară va ține evidența acestora, iar cu ocazia unei noi cereri de acordare de ajutor de urgență, va informa primarul cu privire la situația acestuia.

 Art. 14. Orice modificare a prezentului Regulament se va face doar cu aprobarea Consiliului local al comunei Orașu Nou.

 Președinte de ședință, Secretar general,

 Vasile TALPOȘ Sonia-Teodora Stan